**Templedi Achos Busnes**

Dylai camau achos busnes fod yn iteraidd:

* Mae'r ***Achos Amlinellol Strategol*** (AAS) yn cyflwyno'r achos dros newid o fewn y cyd-destun strategol ehangach ac yn profi cysondeb â strategaethau cenedlaethol, rhanbarthol a lleol
* Mae'r ***Achos Busnes Amlinellol*** (ABA) yn asesu'r opsiwn gorau ar gyfer cyflawni'r amcanion strategol a'r buddion gyda'r adnoddau sydd ar gael
* Mae'r ***Achos Busnes Llawn*** (ABLl) yn amlinellu'r ffordd y caiff y prosiect a'i amcanion a'i fuddion eu cyflawni o ran ansawdd a gwerth am arian.

Dylech osgoi ailadrodd:

* Peidiwch ag ailadrodd gwybodaeth mewn mwy nag un adran
* Ailedrychwch ar yr achos busnes cynharach (h.y. RhAS, AAS neu ABA) gan gadarnhau unrhyw newidiadau allweddol. Os na fydd yr achos busnes wedi newid, ni fydd angen ailadrodd yr hyn y cytunwyd arno ar y cam blaenorol hwn. Dylech groesgyfeirio at ddogfennau cynharach lle y bo'n briodol.

Tynnwch sylw yn y mynegai at y rhannau lle eir i'r afael â materion polisi penodol:

* Efallai y bydd angen i aseswyr ddarllen deg achos busnes neu fwy bob mis. Sicrhewch ei bod hi mor hawdd â phosibl iddynt ddod o hyd i'r wybodaeth maent yn chwilio amdani.

Byddwch yn gryno:

* Cadwch o fewn y terfyn geiriau
* Ceisiwch fod yn ffeithiol ac yn gryno; defnyddiwch bwyntiau bwled lle y bo modd yn hytrach na thestun hir
* Mae'n haws dadansoddi gwybodaeth ariannol mewn tablau
* Mae cynllun o'r safle yn ddefnyddiol o ran cyd-destun
* Mae'r pum prif risg a'r camau i'w lliniaru yn ddigon
* Dylech gynnwys lluniau o'r adeilad presennol.

Peidiwch â defnyddio atodiadau:

* Os yw'n bwysig dylai fod ym mhrif gorff yr achos busnes
* Nid oes angen inni weld dogfennau tendr.

**Achos Amlinellol Strategol (AAS)**

**Crynodeb Gweithredol (500 o eiriau)**

*Crynodeb byr o'r prosiect a'i fuddion*

Beth rydych am iddo ei wneud? Pam? Beth fydd yn ei gyflawni o ran cyflwr yr adeilad, capasiti a chostau cynnal a chadw is? Beth yw'r gost amcangyfrifedig? Beth yw'r amserlen arfaethedig ar gyfer cwblhau'r gwaith? A ydych wedi ystyried y canllawiau yn y Cod Trefniadaeth Ysgolion? A oes angen ichi gynnal ymgynghoriad a chyhoeddi hysbysiad statudol? Os felly, a fydd hyn yn effeithio ar eich amserlenni? Pa mor hen yw'r adeiladau presennol?

**Achos Strategol (2,000 o eiriau)**

*Dangoswch sut y bydd y prosiect yn diwallu anghenion y gymuned*

* **Amcanion strategol**
* Disgrifiwch yn gryno y ffordd mae'r prosiect yn cefnogi polisïau a strategaethau presennol y sefydliad, a rhaglenni a phrosiectau eraill o fewn y portffolio strategol.
* **Cyd-destun ehangach**
* Disgrifiwch yn gryno y ffordd mae'r prosiect yn cefnogi polisïau a strategaethau presennol Llywodraeth Cymru e.e. Deddf Llesiant Cenedlaethau'r Dyfodol, y Rhaglen Lywodraethu, Cymraeg 2050, a’i hymrwymiad i drechu tlodi plant.

**1.** **ADDYSG**

* **Yr achos dros newid**
* Nodwch amcanion gwario'r prosiect. Dylai'r rhain ganolbwyntio ar y canlyniadau targed a bod yn rhai CAMPUS.
* Nodwch y prif fuddion sy'n gysylltiedig â chyflawni amcanion gwariant y prosiect, gan gynnwys y buddion i bob dysgwr, gan gynnwys y disgyblion difreintiedig. Gwahaniaethwch rhwng buddion a chanlyniadau.
* Nodwch y prif risgiau sy'n gysylltiedig â'r amcanion gwariant a'r gwrthfesurau arfaethedig ar gyfer eu hosgoi, eu lliniaru a'u rheoli.
* Nodwch unrhyw gyfyngiadau ar y prosiect.
* Nodwch unrhyw ffactorau y tu allan i'r ysgol y mae llwyddiant y prosiect yn dibynnu arnynt.
* **Demograffeg / dalgylch / galw**
* Beth yw enwau a lleoliad yr ysgolion/colegau dan sylw? (nodwch y math o ysgol, ystod oedran a'r ddarpariaeth ieithyddol)
* Ble mae’r lleoliad arfaethedig a pham y cafodd ei ddewis?
* Beth yw'r capasiti presennol?
* Beth yw'r galw am lefydd? (Rhowch dystiolaeth o'r galw am lefydd yn y dyfodol os disgwylir cynnydd).
* Rhowch fanylion am yr holl ddarpariaeth, gan gynnwys nifer y llefydd (e.e. dosbarth meithrin, chweched dosbarth, canolfan anghenion dysgu ychwanegol)
* Beth yw'r effaith ar ysgolion/colegau gerllaw (e.e. a fydd yn mynd i'r afael â digonolrwydd llefydd mewn mannau eraill?)
* A ymgynghorwyd â'r ysgolion/colegau eraill neu a gawsant eu cynnwys wrth ddatblygu'r cynnig?
* **Darpariaeth gofal plant / blynyddoedd cynnar**
  + A yw'r cynigion yn cynnwys darpariaeth ar gyfer clybiau brecwast, Dechrau'n Deg, gofal ar ôl ysgol, cynlluniau chwarae yn ystod y gwyliau neu ofal plant cofleidiol?
  + Pa gyfeiriad a wnaed at Asesiad Digonolrwydd Gofal Plant yr Awdurdod Lleol?
  + Sut y bydd y cynigion yn cefnogi Cynnig Gofal Plant Llywodraeth Cymru?
  + Sut y bydd y prosiect yn cefnogi nod Cymraeg 2050 o ehangu'r ddarpariaeth gofal plant cyfrwng Cymraeg?
* **Addysg Gymraeg**
* Sut y bydd y prosiect yn cefnogi nodau Cymraeg 2050: miliwn o siaradwyr a'r targedau fel y'u nodir yng Nghynllun Strategol Cymraeg mewn Addysg neu Strategaeth Gymraeg a Dwyieithog Sefydliadau Addysg Bellach?
* Beth yw'r effaith ar addysg a hyfforddiant Cymraeg? Mae hefyd yn ofynnol asesu'r effaith ar ddarpariaeth Gymraeg gyda phrosiectau a all gael eu hystyried yn rhai cyfrwng Saesneg.
* A yw'r prosiect yn cefnogi cyd-leoli'r ddarpariaeth os yw'n bosibl i annog parhad a dilyniant? Er enghraifft, cyd-leoli gofal plant cyfrwng Cymraeg, addysg Gymraeg, darpariaeth drochi.
* **Darpariaeth anghenion dysgu ychwanegol**
* Nodwch anghenion unrhyw ddysgwyr/darpar ddysgwyr, gan gynnwys dysgwyr dwyieithog.
* Pa effaith a gaiff y cynnig hwn ar y dysgwyr hyn?
* Pa ddarpariaeth sydd ar gyfer plant a phobl ifanc sy'n wynebu anawsterau/sydd mewn perygl o gael eu gwahardd e.e. darpariaeth UCD ar y safle/gerllaw.
* **Anabledd**
* Meddyliwch am wahanol fathau o anableddau, namau, neu gyflyrau iechyd hirdymor.Mae hyn hefyd yn cynnwys defnyddwyr Iaith Arwyddion Prydain byddar.Ystyriwch y rhwystrau y mae pobl anabl yn eu hwynebu. A all y rhwystrau hyn gael eu lleihau, eu dileu neu eu lliniaru?
* **Ôl-16**
* Pa ystyriaeth a roddwyd i gydweithio â cholegau lleol; ysgolion eraill a chanolfannau chweched dosbarth er mwyn osgoi cystadlu â'ch gilydd neu ddyblygu darpariaeth?
* Sut y bydd yr opsiwn ôl-16 a gynigiwyd yn effeithio ar ddeilliannau addysgol, gan gynnwys dewis dysgwyr a meintiau dosbarthiadau?
* A ystyriwyd yr effaith ar deithio i ddysgwyr?
* Nod strategol Cymraeg 2050 o ran ôl-16 yw: *"Datblygu darpariaeth addysg ôl-orfodol sy'n cynyddu cyfraddau dilyniant ac yn cefnogi pawb... i ddatblygu sgiliau yn yr iaith i'w defnyddio'n gymdeithasol ac yn y gweithle."*, a’r Coleg Cymraeg Cenedlaethol sy’n arwain ar ddatblygiadau. Sut y bydd y cynnig yn cyfrannu tuag at chwe agwedd (pileri) [*Cynllun Gweithredu Addysg Bellach a Phrentisiaethau Cyfrwng Cymraeg*](http://www.colegcymraeg.ac.uk/cy/astudio/addysgbellachaphrentisiaethau/cymraeg2050/) y Coleg a'r weledigaeth i alluogi pob dysgwr i gynnal a datblygu ei sgiliau Cymraeg?
* Pa ddarpariaeth a gaiff ei datblygu a'i hestyn o ganlyniad i'r cynnig yn enwedig yn y prif feysydd blaenoriaeth (tudalen 56/57)? Wrth ysgrifennu eich cynnig, bydd eich uwch-reolwr dynodedig sy'n gyfrifol am ddatblygiadau cwricwlwm y Gymraeg yn gallu rhoi cyngor ac arweiniad.
* **Urddas mislif**

Mewn perthynas â darparu ac adnewyddu toiledau, dylech gynnwys yn yr achos busnes sut mae urddas mislif wedi cael ei ystyried yn eich cynnig. Ystyriwch y canlynol:

* A all y rhai sy'n cael mislif gael mynediad i doiledau lle gallant newid, gwaredu neu lanhau eitemau ar gyfer y mislif heb iddynt gael eu clywed?
* A all y rhai sy'n cael mislif ddefnyddio sinciau preifat (mewn ciwbicl preifat yn ddelfrydol) er mwyn gallu golchi a pharatoi eitemau ar gyfer y mislif y gellir eu hailddefnyddio?
* A ydych wedi ystyried anghenion pobl ifanc draws, anneuaidd a rhyngrywiol wrth ystyried urddas mislif? Gall hyn gynnwys sicrhau bod eitemau ar gyfer y mislif a biniau ar gael ym mhob cyfleuster.
* A ydych wedi cynnal dadansoddiad ar sail rhywedd o'r gofynion ar gyfer toiledau?
* **Asesiad o'r Effaith ar Gydraddoldeb ac Asesiad o'r Effaith ar Hawliau Plant**
* Cadarnhewch fod yr asesiadau hyn wedi cael eu cwblhau, neu y byddant yn cael eu cwblhau.
* **Cynnwys Pobl Ifanc**
* A ymgynghorwyd â dysgwyr a rhieni/gofalwyr wrth ddatblygu'r cynnig?
* Rhaid i gynigion ystyried blaenoriaethau ehangach y llywodraeth fel bod adeiladau newydd neu waith adnewyddu yn darparu mannau priodol neu hyblyg i gyflawni strategaethau addysg Llywodraeth Cymru, gan gynnwys diwygio'r cwricwlwm.
* Lle mae'r cynnig yn ymwneud â darpariaeth cyn-16 yn yr ysgol, a yw'r prosiect arfaethedig yn ei gwneud yn bosibl i gyflwyno'r cwricwlwm newydd i Gymru? Sut y bydd yn cefnogi dysgwyr i gyflawni'r pedwar diben? Er enghraifft, a yw'n ystyried ardaloedd cynllun agored, ardaloedd unigol neu ddysgu tawel, parthau trafod, mannau arloesol i ddysgu a chwarae, neu gyfleusterau dysgu yn yr awyr agored?
* **Categori perfformiad Ysgol/Coleg a'r targedau yn dilyn y prosiect**
  + Rhowch fanylion am berfformiad cyfredol yr ysgol, ynghyd â'r targedau arfaethedig yn dilyn y prosiect
  + Beth yw'r trefniadau pontio ar gyfer dysgwyr (e.e. sut y caiff deilliannau dysgwyr eu cynnal yn ystod y prosiect; sut y caiff dysgwyr eu cefnogi yn ystod unrhyw amharu posibl)?

**2. AMGYLCHEDD ADEILEDIG**

* Cynllunio: Lleoliad y safle
  + A yw'r safle'n safle ysgol presennol/ wedi'i bennu mewn Cynllun Datblygu Lleol/ safle newydd nad yw wedi'i bennu mewn Cynllun Datblygu Lleol? Bydd angen i'r cynnig ddangos pa ddewisiadau eraill yr edrychwyd arnynt i sicrhau mai hwnnw yw'r lleoliad mwyaf cynaliadwy. Er enghraifft, dangos sut y defnyddiwyd y prawf dilyniannol, fel sy'n ofynnol yn ôl polisi 6 Cymru'r Dyfodol, gan osgoi ardaloedd lle mae perygl o lifogydd ac ati.
  + Mae'n bwysig bod y dadansoddiad hwn yn cael ei gynnal yng nghamau cynnar iawn y prosiect, yn ddelfrydol yn y cynllun strategol pum mlynedd/rhaglen amlinellol strategol. O ran safleoedd nad ydynt wedi'u pennu yn y Cynllun Datblygu Lleol, mae'n bwysig ar gyfer y cam cynnar hwn fod y tîm yn siarad â chynllunwyr yr awdurdod lleol. Ac ar y cam cynnar hwn byddai'n dda defnyddio proses adolygu'r dyluniad gan Gomisiwn Dylunio Cymru i fanteisio i'r eithaf ar y manteision posibl. Mae mwy o fanylion am hynny yma [Design Review Service - Design Commission for Wales (dcfw.org)](https://eur01.safelinks.protection.outlook.com/?url=http%3A%2F%2Fdcfw.org%2Fourservices%2Fdesignreviewservice%2F&data=04%7C01%7CRachel.DeBenedictis%40gov.wales%7Cb57a4c4fd52d45d5754708d937ebd2a4%7Ca2cc36c592804ae78887d06dab89216b%7C0%7C0%7C637602308251285309%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=1cAzpwCvYsL6abl%2Fp4CkctNgARxI68dqRk%2B7gIKM0gc%3D&reserved=0).
* Manylion y cynllun: Sut mae’r cynnig yn bodloni’r canlynol:
  + Canlyniadau dull strategol o greu lleoedd (tudalen 19 Polisi Cynllunio Cymru);
  + Polisi 2 Cymru’r Dyfodol – Llunio Twf Trefol ac Adfywio – Dull Strategol o Greu Lleoedd.
  + Sut mae’r cynnig yn bodloni’r polisi cynllunio perthnasol yn Cymru’r Dyfodol a’r Cynllun Datblygu Lleol

Enghreifftiau o bolisïau perthnasol:

* cysylltiadau â'r seilwaith presennol a sut y gellir cryfhau'r rhain,
* darparu teithio llesol a seilwaith gwyrdd,
* cyfleoedd i chwarae,
* budd net o ran bioamrywiaeth,
* darparu mannau gwefru trydan,
* datgarboneiddio,
* sut y bydd y cynnig yn blaenoriaethu teithio llesol yn hytrach na'r car.
* **Teithio Llesol**
* A yw'r awdurdod lleol wedi asesu anghenion teithio dysgwyr yn ei ardal yn unol â'i ddyletswydd statudol o dan Fesur Teithio gan Ddysgwyr 2008?
* A yw'r awdurdod lleol/Sefydliad Addysg Bellach wedi asesu anghenion teithio posibl dysgwyr a fydd yn mynychu'r ysgol neu'r coleg?
* Beth fydd yr effaith ar nifer y dysgwyr sy'n gymwys i gael cludiant am ddim o dan y meini prawf oedran, pellter, gallu? A ystyriwyd goblygiadau cost parhaus/argaeledd adnoddau o ran hyn?
* Beth yw'r effaith ar amseroedd teithio rhwng y cartref a'r ysgol/coleg?
* A yw'r awdurdod lleol wedi cynnal asesiad risg ar y llwybrau cerdded i'r ysgol/coleg?
* Beth fydd yr effaith ar deithio i ddysgwyr? A fydd y prosiect yn cynyddu neu'n lleihau'r cyfleoedd i ddysgwyr gerdded neu seiclo i'r ysgol/coleg?
* A fydd cyfleusterau addas ar gyfer storio beiciau/sgwteri?
* Beth yw goblygiadau Deddfwriaethol / Ariannol / Amser / Ymarferol cyfyngiadau Covid ac a fydd hynny'n newid cynlluniau teithio?
* **Canol Trefi'n Gyntaf**
* Mae Llywodraeth Cymru yn awyddus i hyrwyddo'r defnydd o ganol trefi ar gyfer datblygiadau newydd lle y bo'n briodol. A yw'r prosiect arfaethedig mewn canol tref? Os nad yw, eglurwch pam na fyddai canol tref yn briodol/yn bosibl.
* Dylid cynnwys map neu gyfeiriad at yr union leoliad.
* **Defnydd cymunedol o gyfleusterau**
* Sut y bydd y cyfleusterau arfaethedig yn cydweddu â'r cyfleusterau presennol/lleol?
* Beth yw'r cynlluniau arfaethedig ar gyfer defnydd y gymuned, gan gynnwys mynediad at raglenni a gwasanaethau sy’n helpu i gryfhau’r gymuned a chyfrannu at drechu tlodi?
* Pa gyfleusterau eraill fydd ar gael i'r gymuned eu defnyddio? e.e. llogi ystafelloedd; ardaloedd cyffredin ar gyfer dysgu i oedolion/yn y gymuned.
* Pa ystyriaeth sydd wedi'i rhoi i ddarpariaeth rhyngrwyd yr ysgol sy'n cael ei darparu ar gyfer mynediad i'r cyhoedd (e.e. Wi-Fi cymunedol); i offer TGCh fod ar gael i'w ddefnyddio gan y gymuned yn ystod camau cynllunio cychwynnol e.e. cyrsiau neu sesiynau dysgu oedolion i helpu i wella sgiliau digidol sylfaenol; a chefnogi aelwydydd â phlant ysgol sy'n byw'n agos fel y gallent barhau i ddysgu a chwblhau gwaith penodedig y tu allan i oriau ysgol.
* A yw'r ysgol yn ymwybodol o fenter Arwyr Digidol Llywodraeth Cymru, sy'n rhan o raglen ehangach 'Cymunedau Digidol Cymru: Hyder Digidol, Iechyd a Llesiant’? Mae Arwyr Digidol yn fenter wirfoddoli lle mae disgyblion ysgolion cynradd ac uwchradd yn cael eu hyfforddi drwy'r rhaglen ar sut i helpu rhywun i fynd ar-lein ac yna mynd allan i'r gymuned (neu wahodd aelodau o'r gymuned i'r ysgol) i'w helpu gyda sgiliau digidol sylfaenol. <https://www.digitalcommunities.gov.wales/cy/arwyr-digidol/>
* **Cyfleusterau Chwaraeon a Chwarae yn yr Awyr Agored**
* Sut y bydd y cyfleusterau arfaethedig yn cydweddu â'r cyfleusterau lleol presennol?
* Beth yw'r cynlluniau arfaethedig ar gyfer defnydd y gymuned? Beth sydd ei angen i sicrhau'r defnydd mwyaf posibl, h.y. llifoleuadau?
* Yn achos caeau (artiffisial a gwellt) maint llawn, ydych chi wedi holi'r Cyrff Llywodraethu Chwaraeon Cenedlaethol perthnasol (e.e. Cymdeithas Pêl-droed Cymru, Undeb Rygbi Cymru a Hoci Cymru) i weld a gaiff y cae dan sylw ei ddefnyddio gan glybiau cymunedol?
* Yn achos caeau artiffisial, a gynhwyswyd cronfa ad-dalu ar gyfer costau cynnal a chadw parhaus?
* **Deddf yr Amgylchedd (Cymru) 2016**
* Mae adran 6 o Ddeddf yr Amgylchedd (Cymru) 2016 yn ei gwneud yn ofynnol i awdurdodau cyhoeddus gynnal a gwella bioamrywiaeth a chydnerthedd ecosystemau wrth arfer eu swyddogaethau. Mae darparu seilwaith gwyrdd bioamrywiol yn helpu awdurdodau cyhoeddus i gydymffurfio â'u dyletswyddau statudol, yn ogystal â chyflawni eu hamcanion llesiant lle maent hefyd yn gorff cyhoeddus sy'n ddarostyngedig i Ddeddf Llesiant Cenedlaethau'r Dyfodol 2015.
* Mae Llywodraeth Cymru yn anelu at sicrhau sector cyhoeddus carbon niwtral erbyn 2030. Pa mor ynni effeithlon yw'r dyluniadau? Ydych chi wedi ystyried cynhyrchu ynni adnewyddadwy ar y safle neu gerllaw, gan gynnwys gwres carbon isel?
* Cydnabod rôl ynni adnewyddadwy mewn datrysiadau cost, amgylchedd a llesiant hirdymor effeithiol.
* Ydych chi wedi ystyried seilwaith gwefru cerbydau trydan a'r ffynhonnell pŵer, megis pyrth ceir ynni'r haul?
* A oes gennych gynlluniau dŵr ac ailgylchu a rheoli gwastraff? E.e. awyru goddefol, defnyddio systemau draenio trefol cynaliadwy, a'r opsiynau i blannu coed a mannau gwyrdd.
* Mentrau ansawdd dŵr ar ffurf systemau draenio cynaliadwy ar lefel y tir, megis pyllau a phantiau, ac ar lefel yr adeilad ar ffurf toeau a waliau gwyrdd.
* Dylai creu cynefinoedd ecolegol gadarn ar y safle newydd gael ei gynnwys yn yr achos busnes.
* Cynlluniau ar gyfer creu ardaloedd o fioamrywiaeth, unrhyw ddarpariaeth a fyddai'n cyfrannu at wella ansawdd aer a datgarboneiddio. Camau gweithredu a gwaith i wella'r nodweddion naturiol presennol sy'n ychwanegu at yr ymdeimlad o le yn yr ysgol e.e. gwrychoedd, coed, cloddiau pridd a nodweddion hanesyddol neu gymeriad tirwedd.
* Plannu grwpiau unigol neu fach o goed ar gyfer tir parc, gwrychoedd, perllannau a blodau gwyllt i gynyddu'r cysylltiad rhwng cynefinoedd er budd pryfed peillio gwyllt yn uniongyrchol ac i gryfhau ein bioamrywiaeth. Mae'r rhain i gyd yn cynnig cyfleoedd ar gyfer mentrau tyfu bwyd, dysgu yn yr awyr agored ac yn cynnig sgrin rhag ffynonellau llygredd aer fel ffyrdd.
* Gosod blychau adar mewn lleoliadau priodol.
* Sut mae cysylltiadau ag unrhyw nodweddion yn yr amgylchedd naturiol cyfagos, a allai amrywio o fannau gwyrdd i barc cenedlaethol, wedi'u gwella.
* Ffensio a mesurau eraill i wella bioddiogelwch ac iechyd a lles anifeiliaid.
* Datblygu deunyddiau dehongli a gwybodaeth i ymwelwyr (e.e. cynefinoedd a rhywogaethau, gwasanaethau ecosystemau a nodweddion amgylcheddol hanesyddol).
* Darparu lle i storio beiciau/sgwteri a chynlluniau gweithredu ehangach ar gyfer Teithio Llesol.
* Sicrhau nad oes unrhyw golled net o ran caeau chwarae na mannau gwyrdd. Os bydd, beth fydd yn cael ei wneud i liniaru effeithiau hyn? A gynhaliwyd trafodaethau â thîm mannau gwyrdd yr awdurdod lleol?
* Sut y caiff SDCau a mannau gwyrdd eu cynnal a'u cadw yn y dyfodol? A geisiwyd cydymffurfio â safonau [Building with Nature Standards](https://www.buildingwithnature.org.uk/how-it-works)?
* Gweler <https://www.buildingwithnature.org.uk/how-it-works> am wybodaeth bellach.
* Pa ddeunyddiau adeiladu sy'n cael eu defnyddio? O ble maent yn dod? A allwch gynnwys elfennau wedi'u hailddefnyddio neu eu hailgylchu? A yw pren o Gymru wedi’i ystyried?
* Cynhyrchu ynni adnewyddadwy.
* **Carbon Sero Net**
* Ar gyfer prosiectau adeiladu newydd, dylech gynnwys y canlynol yn yr achos busnes:
* sicrwydd bod polisi carbon sero net ar waith ac uchafswm o 800kgCO2/m2 i'w ystyried ar gyfer cyllid ychwanegol hyd at uchafswm o £350/m2 o ardal fewnol gros yr adeilad yn ôl y gyfradd ymyrraeth berthnasol sy'n gymwys i'r prosiect hwnnw.
* sut y caiff y defnydd o ynni ei fonitro a'i gofnodi am y 5 mlynedd, ac fel cynllun peilot yr hyn a ddarperir ar ffurf adroddiad ar y gwersi a ddysgwyd ar ddiwedd y prosiect.
* bydd angen i gyfrifiadau GPN ddangos y gost fesul tunnell o CO2 a arbedir.
* Cwblhau'r daenlen prisio o ran carbon sero net.

Ar gyfer prosiectau adnewyddu, dylech gynnwys y canlynol yn yr achos busnes:

* tystiolaeth o'r carbon gweithredol presennol a ddefnyddir ac a arbedir, ac i sicrhau sero net, rhaid i'r ddau fod yn gyfartal neu fod yr arbediad yn fwy er mwyn dangos carbon negyddol.
* bydd angen i gyfrifiadau GPN ddangos y gost fesul tunnell o CO2 a arbedir.
* Cwblhau'r daenlen prisio o ran carbon sero net.

**Achos Economaidd (2,000 o eiriau)**

*Dangoswch fod y prosiect yn cynnig gwerth da am arian.*

* **Amcanion buddsoddi a ffactorau llwyddiant critigol**

Defnyddir y rhain i asesu a yw opsiwn yn debygol o lwyddo. Mae'r enghreifftiau yn cynnwys (ond nid yn gyfyngedig i):

* Cydnawsedd strategol
* Sicrhau gwerth am arian
* Cyflawnadwyedd
* Fforddiadwyedd
* Derbynioldeb
* Cynaliadwyedd
* **Lluniwch y rhestr hir o opsiynau**

Dylid creu ystod eang o opsiynau er mwyn dangos bod yr holl bosibiliadau wedi'u hystyried. Gall y fframwaith opsiynau isod gael ei ddefnyddio i helpu i greu'r rhestr hir:

* Cwmpas – Beth y gellid ei wneud a ble?
* Datrysiad gwasanaeth – Sut y gellid ei wneud? e.e. adeilad newydd
* Darparu gwasanaeth – Pwy allai gynnig y ddarpariaeth?
* Gweithredu – Pryd y gellid ei wneud? A oes angen gwneud y gwaith fesul cam?
* Cyllid – Sut y gellid ei gyllido? e.e. Cyfalaf neu drwy'r Model Buddsoddi Cydfuddiannol.
* **Creu'r rhestr fer**

Dylai'r opsiynau hyn gael eu hystyried fel ymarfer grŵp a dylech gofnodi'r amser, y dyddiad a'r bobl sy'n rhan o'r broses hon. I greu'r rhestr fer, dylid dilyn y broses ganlynol:

* Dylai'r opsiynau gael eu hasesu'n uniongyrchol yn erbyn yr amcanion buddsoddi a'r ffactorau llwyddiant critigol, gan nodi pa rai sydd wedi'u cyflawni, eu cyflawni'n rhannol neu heb eu cyflawni
* Darparu crynodeb byr o'r prif fanteision ac anfanteision
* Penderfynu a ddylai'r opsiwn gael ei gario drosodd neu ei ddiystyru.

Yn dilyn y dadansoddiad hwn, nodir rhestr fer o opsiynau a gaiff eu cario drosodd ar gyfer dadansoddiad manylach yn yr ABA. Disgrifio'r rhestr fer. Dylai hyn gynnwys 3-5 opsiwn, gan gynnwys:

* Busnes fel Arfer
* Opsiwn gwneud lleiafswm **realistig** yn seiliedig ar ofynion craidd y prosiect
* Yr hyn a ffefrir
* Un neu ragor o opsiynau posibl yn seiliedig ar gyfuniadau mwy a/neu lai uchelgeisiol o'r hyn a ffefrir.
* **Templed buddion meintiol**

Rhydd grynodeb o'r prif fuddion meintiol, gan gynnwys gwella'r cyflwr ac addasrwydd, nifer y llefydd a lleihau'r ôl-groniad o waith cynnal a chadw **ar ôl cwblhau'r gwaith**. Dylid ei lenwi cymaint â phosibl ar y cam hwn ar gyfer yr holl opsiynau ar y rhestr fer.

Mae hefyd yn fan i gofnodi'r costau economaidd dangosol ar gyfer yr opsiynau ar y rhestr fer. Dylid hefyd gofio ystyried tuedd optimistiaeth, yn enwedig os nad oes arfarniad risg manylach.

* **Cyfrifo gwerthoedd presennol net (GPN)**

Dylid cyfrifo gwerthoedd presennol net er mwyn asesu pa opsiwn sy'n cynnig y gwerth gorau am arian dros oes ddisgwyliedig yr adeilad. Fel rheol, disgwylir i waith adnewyddu bara 30 mlynedd ac adeilad newydd 60 mlynedd. Dyma grynodeb o'r hyn y dylid ei gynnwys:

* Costau'r gwaith adeiladu
* Costau gwaith cynnal a chadw parhaus a rhedeg yr adeilad
* Unrhyw gostau ariannol eraill sy'n codi o weithredu e.e. trafnidiaeth
* Gwerth asedau presennol i adlewyrchu eu cost o ran cyfle
* Unrhyw drafodiadau i brynu neu werthu asedau sy'n bodoli eisoes
* Gwerth gweddilliol disgwyliedig y safle(oedd) a gofnodir fel budd
* Cyfrif am duedd optimistiaeth
* Unrhyw refeniw a gofnodir fel budd.

Bydd angen cwblhau templed Gwerth Presennol Net er mwyn helpu i strwythuro hyn. Dylech nodi'r holl dybiaethau a chyfrifiadau sy'n sail i'r ffigurau, oherwydd hebddynt ni chaiff yr achos ei dderbyn. Dylai canlyniadau hyn gyflawni swyddogaeth y prif feini prawf er mwyn penderfynu pa opsiwn sy'n cynnig y gwerth gorau am arian.

* **Darparu asesiad o'r buddion**

Yn gyntaf, bydd angen i'r templed buddion meintiol a gyflwynwyd adlewyrchu'r gwelliannau o ran cyflwr ac addasrwydd, nifer y llefydd a lleihau'r ôl-groniad o waith cynnal a chadw **ar ôl cwblhau'r gwaith**.

Er ei fod yn adlewyrchu'r prif fuddion sy'n gysylltiedig ym mhob prosiect addysg, mae hefyd yn bwysig ystyried unrhyw fuddion ansoddol sy'n ymwneud â phob opsiwn. Yn bennaf dylai hyn dynnu sylw at unrhyw **fuddion ychwanegol sylweddol** (nad ydynt wedi'u mesur eisoes) sy'n bwysig yng nghyd-destun y prosiect. Mae hyn yn arbennig o bwysig i gyfleu lle mae gan GPN uwch fuddion ychwanegol sylweddol dros opsiwn â GPN is.

**Fodd bynnag, dylai'r asesiad hwn ategu canfyddiadau'r GPN yn hytrach na chael ei ystyried fel y prif feini prawf.**

* **Darparu asesiad o'r risgiau**

Dylai hyn asesu'r gwahanol fathau o risgiau sy'n gysylltiedig â phob opsiwn ar y rhestr fer. Dylai ystyried y tebygolrwydd o risgiau'n digwydd a'u heffaith bosibl. Gall prosesau pwyso a mesur a sgorio gael eu defnyddio a'u cofnodi, fel yn y tabl drosodd:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Math o risg a Phwysoliad** | **Opsiwn 1** | | | **Opsiwn 2** | | | **Opsiwn 3** | | | **Opsiwn 4** | | |
| Effaith (E), Tebygolrwydd (T) a sgôr risg (S) | E | T | **S** | E | T | **S** | E | T | **S** | E | T | **S** |
| Maen Prawf Budd 1 |  |  |  |  |  |  |  |  |  |  |  |  |
| Maen Prawf Budd 2 |  |  |  |  |  |  |  |  |  |  |  |  |
| Maen Prawf Budd 3 |  |  |  |  |  |  |  |  |  |  |  |  |
| Maen Prawf Budd 4 |  |  |  |  |  |  |  |  |  |  |  |  |
| Maen Prawf Budd 5 |  |  |  |  |  |  |  |  |  |  |  |  |
| **Cyfanswm** |  |  |  |  |  |  |  |  |  |  |  |  |
| **Trefn** |  | | |  | | |  | | |  | | |

Nid yw'r asesiad hwn yn digwydd ar ei ben ei hun a dylai gael ei gysylltu â chofrestr risg a llywio'r broses o gyfrifo tuedd optimistiaeth. Dylid rhoi manylion am y ffordd y caiff risgiau eu monitro a'u lliniaru fel rhan o gofrestr risg. Dylai barn am risgiau a pha mor dda y gellir eu lliniaru lywio'r gwaith o gyfrifo tuedd optimistiaeth. Ceir templed ar gyfer cyfrifo tuedd optimistiaeth yn y daenlen templed GPN.

Yn seiliedig ar ganlyniadau'r dadansoddiad, dylai'r opsiwn a ffefrir wedyn gael ei nodi fel yr un gwerth gorau am arian.

* **Dadansoddiad sensitifrwydd**

Mae'n bwysig bod cadernid yr opsiwn a ffefrir yn cael ei brofi drwy ddadansoddiad sensitifrwydd. Mae hyn yn sicrhau, hyd yn oed os oes cynnydd mewn costau, lleihad mewn buddion neu'r ddau, mai'r opsiwn a ffefrir sy'n cynnig y gwerth gorau am arian o hyd. Gellir gwneud hyn drwy ddefnyddio gwerthoedd neu senarios cyfnewid. Dylid darparu crynodeb byr o'r dadansoddiad er mwyn dangos bod yr opsiwn a ffefrir yn dal i fod yn gadarn.

**Achos Masnachol (250 o eiriau)**

*Dangoswch fod y prosiect yn hyfyw yn fasnachol*

* Nodwch y bydd y Prosiect yn dilyn y dull gweithredu safonol a nodir yn y cytundeb Partneru Strategol ac yn defnyddio Cytundeb Prosiect ffurf safonol y Model Buddsoddi Cydfuddiannol (MIM).
* Dull gweithredu budd i'r gymuned – cadarnhau y caiff cynllun ar gyfer budd i'r gymuned / amcanion gwerth cymdeithasol ei ddatblygu.

Geiriad templed ar gyfer yr Achos Masnachol

Fel y nodir yn yr AAS, mae'r opsiwn a ffefrir i adeiladu [nodwch enw'r cyfleusterau i gael eu hadeiladu] yn cael ei gaffael drwy Raglen y Model Buddsoddi Cydfuddiannol (Refeniw) (Band B Cymunedau Dysgu Cynaliadwy).

Contract dylunio, adeiladu, ariannu a gweithredu yw'r Model Buddsoddi Cydfuddiannol lle mae'r Sector Cyhoeddus yn trosglwyddo'r risg i'r Cyfrwng at Ddibenion Arbennig (MIM SPV). Er bod Cytundeb Prosiect MIM ar ffurf safonol, caniateir rhanddirymiadau penodol i'r prosiect. Bydd angen i unrhyw randdirymiad penodol i'r prosiect gael ei gymeradwyo gan Lywodraeth Cymru a'i asesu er mwyn sicrhau nad yw'r driniaeth gyfrifyddu yn newid.

Mae'r Cytundeb Prosiect ffurf safonol yn nodi'r trefniadau masnachol rhwng yr awdurdod lleol a MIM SPV ar gyfer y gwaith dylunio, adeiladu, ariannu a gweithredu am gyfnod y contract (25 mlynedd).

Dull Caffael

Fel un o lofnodwyr y Cytundeb Partneru Strategol, mae [Nodwch enw'r Cyngor/Coleg] wedi cyflwyno Cais am Brosiect Newydd ar [nodwch ddyddiad y cais] er mwyn defnyddio WEPCo a'r Broses Dendro a nodir yn y Cytundeb Partneru Strategol, fel ffordd o gyflawni'r Prosiect hwn.

**Achos Ariannol (250 o eiriau)**

*Dangoswch fod y prosiect yn fforddiadwy*

* Rhagolwg ariannol
* Gofynion cyllido
* Ffynhonnell arian cyfatebol
* Tynnwch sylw at unrhyw gostau annormal hysbys
* Cadarnhewch gap fforddiadwyedd y Tâl Gwasanaeth Blynyddol
* Cadarnhewch y Gwerth Cyfalaf Amcangyfrifedig a chapiau datblygu Cam 1 a Cham 2

**Achos Rheoli (250 o eiriau)**

*Dangoswch y caiff y prosiect ei gyflawni'n effeithiol*

* Methodoleg rheoli prosiect h.y. MSP/Prince2
* Risgiau allweddol a chamau lliniaru
* Cerrig milltir allweddol

**Achos Busnes Amlinellol (ABA)**

**Crynodeb Gweithredol (500 o eiriau)**

*Crynodeb byr o'r prosiect a'i fuddion*

Beth rydych am iddo ei wneud? Pam? Beth fydd yn ei gyflawni o ran cyflwr yr adeilad, capasiti, cynyddu darpariaeth cyfrwng Cymraeg a lleihau costau cynnal a chadw? Beth yw'r gost amcangyfrifedig? Beth yw'r amserlen gwblhau arfaethedig?

**Achos Strategol (500 o eiriau)**

*Dangoswch sut y bydd y prosiect yn diwallu anghenion y gymuned*

* Newidiadau ers cymeradwyo AAS
* Dyddiad cymeradwyo AAS

Geiriad templed ar gyfer Carbon Sero Net

Ar 29 Ebrill 2019, datganodd Llywodraeth Cymru argyfwng hinsawdd. Mae Llywodraeth Cymru wedi ymrwymo i sicrhau sector cyhoeddus carbon niwtral erbyn 2030. Gan eu bod yn adeiladau cyhoeddus, bydd ysgolion yn rhan o'r ystad sector cyhoeddus. Mae Llywodraeth Cymru yn darparu 81% o gymorth ariannol i'r taliadau refeniw yr eir iddynt er mwyn cyflawni prosiectau MIM. [Disgwylir iddo gael ei gyflwyno yn [nodwch y dyddiad], felly mae'n hanfodol bod y prosiect yn cael ei ddiogelu at y dyfodol o ran gofynion carbon sero net. Yn unol â'r AAS, mae'r prosiect hwn wedi cael ei ddatblygu gyda WEPCo fel cynllun Carbon Sero Net yn amodol ar asesiadau gwerth am arian – gweler Achos Economaidd.] Dilëwch os nad ydych yn parhau fel cynllun Carbon Sero Net.

Fel Prosiect MIM, mae cydymffurfio â Gofynion Adeiladu'r Awdurdod eisoes yn ofyniad sy'n nodi targedau ynni isel yn seiliedig ar athroniaeth Passivhaus. Datblygwyd hyn gydag arbenigwyr diwydiant Llywodraeth Cymru yn y maes hwn, gan ddefnyddio profiad o brosiectau eraill o bob rhan o'r DU. Mae'r targedau ynni yn y fanyleb eisoes yn gwneud llawer i leihau effaith carbon yr adeiladau. Y diffiniad ar gyfer y targedau Carbon Sero Net peilot sydd ar waith a tharged carbon ymgorfforedig o 800kgCo2 (i'w fesur a'i wella mewn prosiectau yn y dyfodol). Gweler yr Atodiad am y diffiniad.

**Achos Economaidd (3,000 o eiriau)**

*Dangoswch fod y prosiect yn cynnig gwerth da am arian.*

* Nodwch yr amcanion buddsoddi a'r ffactorau llwyddiant critigol eto
* Diweddarwch yr asesiad risg
* Nodwch yr opsiwn a ffefrir eto
* Dadansoddiad meincnod maint a chost

Dylai'r Achos Economaidd fod yn gynhwysfawr ar y cam ABA ac ni chaiff ei dderbyn oni fydd yn cynnwys yr holl gynnwys angenrheidiol. Gofynion yr adran hon ar y cam hwn yw:

* Crynhoi canfyddiadau'r AAS a'i ddiweddaru gydag unrhyw newidiadau;

Dylai ailddatgan yn fras y rhestr fer o opsiynau a chrynhoi'r broses o gwtogi'r rhestr hon er mwyn cyrraedd yr Opsiwn a Ffefrir.

Os yw wedi newid ers yr AAS, bydd angen ailddatgan y broses yn llawn, gan esbonio'n glir y penderfyniadau a wnaed ynghylch a ddylid datblygu opsiynau. Yna dylai'r rhestr fer newydd gael ei dadansoddi'n fanwl.

* Crynhoi'r maint a'r gost yn erbyn cyfyngiadau BB 98/99
* Cwblhau cymharydd Llywodraeth Cymru ar gyfer prosiectau cyfalaf
* Cynnal dadansoddiad sensitifrwydd er mwyn profi cadernid yr opsiwn a ffefrir.

**Geiriad templed ar gyfer Gwerth Presennol Net a Chymharydd y Sector Cyhoeddus**

**Cyfrifiadau Gwerth Presennol Net (GPN)**

Mae'r taenlenni GPN wedi cael eu llenwi (gweler atodiad 2). Mae'r ffigurau a ddefnyddir yn seiliedig ar y ffynonellau canlynol, fesul llwybr cyflawni:

Cymharydd y Sector Cyhoeddus

Mae'r ffigurau hyn yn seiliedig ar gostiadau dangosol a ddarparwyd gan Dîm MIM Llywodraeth Cymru mewn ymateb i [enw safleoedd yr ysgol/coleg] a'r gofynion fel y'u nodir yng Ngofynion yr Awdurdod yn y Cais am Brosiect Newydd. Rydym wedi addasu'r ffigurau hyn er mwyn adlewyrchu'r canlynol:

* Cyfrif am Duedd Optimistiaeth, yn unol â Chanllawiau Llyfr Gwyrdd Trysorlys EM
* Cyfrif am y lefel o risg sy'n benodol i'r prosiect a drosglwyddir i'r Cwmni Prosiect MIM yn unol â thelerau'r Cytundeb Prosiect MIM[[1]](#footnote-1)

Opsiwn Model Buddsoddi Cydfuddiannol

Mae'r ffigurau hyn yn seiliedig ar y ffigurau dangosol a gyflwynwyd i WEPCo yn y Cais am Brosiect Newydd ac yn sail i'r Targed Fforddiadwyedd Cysylltiedig. Am fod angen i WEPCo gyflawni'r Targed Fforddiadwyedd, tybir na fydd y costau yn fwy na'r hyn a nodir yn yr ABA hwn. Rhai pwyntiau penodol i'w nodi:

* Mae ffioedd Cam 2 a ffioedd rheoli prosiect wedi'u cynnwys ar y cap ar gyfer cynigion a gefnogir gan Meridiam fel rhan o broses caffael Partner Cyflawni'r Sector Preifat.
* Mae'r Gyfradd Adennill Fewnol o 8.2% ar gyfer ecwiti cyfunol yn gyfradd sefydlog wedi'i chapio yn ystod proses caffael Partner Cyflawni'r Sector Preifat.
* Mae'r holl delerau cyllido dyled uwch fel y nodir yn y Cais am Brosiect Newydd
* O ystyried y gyfradd ostyngol o 3.5% yn y templed GPN, mae chwyddiant wedi cael ei hepgor o'r cyfrifiadau ASC a GPN.

Er bod GPN y prosiect MIM yn [fwy/llai] na'r datrysiad cyfalaf, mae'n bwysig nodi lefel y risg a gaiff ei throsglwyddo mewn contract MIM. Mae Cytundeb Prosiect ffurf safonol y Model Buddsoddi Cydfuddiannol wedi cael ei gynllunio i sicrhau fforddiadwyedd a chyflawnadwyedd ac y caiff risg briodol ei throsglwyddo, ac mae [Cyngor/Coleg] o'r farn ei fod yn cynnig opsiwn amgen addas i gyfalaf cyhoeddus. Mae dogfennau Ffurf Safonol y Model Buddsoddi Cydfuddiannol, fel rhan o'r broses caffael Partner Cyflawni'r Sector Preifat, wedi bod yn destun craffu ac adolygu allanol ac ystyrir eu bod yn cynnig gwerth am arian yn gyffredinol o gymharu â chynllun cyfalaf cyfatebol, ac mae telerau masnachol safonol MIM (sydd wedi'u cynnwys yn y Cytundeb Prosiect safonol) yn sicrhau bod cynlluniau a ariennir gan refeniw yn cymharu'n fras â'r rhai a gaiff eu cyflawni drwy gyfalaf cyhoeddus, ar sail gwerth am arian. Ymdrinnir â'r pwynt hwn yn fanylach isod.

[Nodwch Fuddion y Prosiect]

Un o fuddion sylweddol yr elfen a ariennir gan refeniw yn Rhaglen Ysgolion a Cholegau'r 21ain Ganrif yw bod WEPCo yn sefydledig a bod ganddo lwybr rhagnodedig i ddatblygu prosiectau ac mae'r cyllidebau cysylltiedig ar gael. Mae hyn yn golygu bod modd cyflawni prosiectau ar adeg pan fo pwysau sylweddol a chynyddol ar y gyllideb gyfalaf. Mae hyn yn golygu bod modd cyflawni'r cynllun yn unol â'r amserlen gyfredol mewn ffordd na fyddai'n bosibl pe gwnaed cais am gyllid cyfalaf.

Asesu Risg

Fel y trafodwyd yn flaenorol, caiff risgiau sylweddol eu trosglwyddo i WEPCo (a'r Cwmni Prosiect yn ddiweddarach) wrth gyflawni cynllun drwy MIM. Mae'r rhain yn cynnwys:

* Sicrwydd cyllidebol ar gyfer costau datblygu
* Protocol cytunedig ar gyfer tendro cystadleuol mewn perthynas ag elfennau unigol o'r gadwyn gyflenwi.
* Contract y cytunir arno, yn nodi'r ffaith mai'r Cwmni Prosiect fydd yn gyfrifol am ymdrin â risgiau amrywiol, gan gynnwys:
  + Risg cynllunio
  + Risg dylunio
  + Risg argaeledd (h.y. dim tâl tan ac oni bai fod cyfleusterau ar gael i'r safonau gofynnol)
  + Risg perfformiad (h.y. cosbau ariannol os na chaiff gwasanaethau eu cyflawni i'r safonau contractiol gofynnol)
  + Effeithlonrwydd ynni cyfleusterau
  + Rheoli cylch oes yr asedau drwy gydol eu hoes (yn gysylltiedig â'r pwyntiau uchod)

Amcangyfrifir, gyda'i gilydd, fod y risgiau hyn yn werth oddeutu 15% o GPN yr opsiwn adeiladu newydd. Mae hyn yn seiliedig ar gontract ffurf safonol y Model Buddsoddi Cydfuddiannol lle na chaniateir unrhyw randdirymiadau sylweddol. Bydd y Cwmni Prosiect yn sicrhau bod ei weithrediadau yn cynnwys digon o adnoddau i liniaru'r risgiau hyn cyn belled ag y bo modd, a bydd y Cyngor yn cael sicrwydd cyflawniad o ganlyniad.

**Achos Masnachol (1,000 o eiriau)**

*Dangoswch fod y prosiect yn hyfyw yn fasnachol*

* Nodwch eto fod y prosiect yn dilyn y dull gweithredu safonol fel y'i nodir yn y Cytundeb Partneru Strategol ac yn defnyddio ffurf safonol Cytundeb Prosiect y Model Buddsoddi Cydfuddiannol.
* Unrhyw randdirymiadau y gofynnir amdanynt a ph'un a yw Tîm Addysg MIM Llywodraeth Cymru wedi cytuno ar y rhain.
* Cynllun budd i'r gymuned.

**Geiriad templed ar gyfer yr Achos Masnachol**

Fel y nodir yn yr AAS, mae'r opsiwn a ffefrir i adeiladu [nodwch enw'r cyfleusterau i gael eu hadeiladu] yn cael ei gaffael drwy Raglen y Model Buddsoddi Cydfuddiannol (Refeniw) (Band B Ysgolion a Cholegau'r 21ain Ganrif).

Contract dylunio, adeiladu, ariannu a gweithredu yw'r Model Buddsoddi Cydfuddiannol lle mae'r Sector Cyhoeddus yn trosglwyddo'r risg i'r Cyfrwng at Ddibenion Arbennig (MIM SPV). Er bod Cytundeb Prosiect MIM ar ffurf safonol, caniateir rhanddirymiadau penodol i'r prosiect. Bydd angen i unrhyw randdirymiad penodol i'r prosiect gael ei gymeradwyo gan Lywodraeth Cymru a'i asesu er mwyn sicrhau nad yw'r driniaeth gyfrifyddu yn newid.

Mae'r Cytundeb Prosiect ffurf safonol yn nodi'r trefniadau masnachol rhwng yr awdurdod lleol a MIM SPV ar gyfer y gwaith dylunio, adeiladu, ariannu a gweithredu am gyfnod y contract (25 mlynedd).

Dull Caffael

Fel un o lofnodwyr y Cytundeb Partneru Strategol, mae [Nodwch enw'r Cyngor/Coleg] wedi cyflwyno Cais am Brosiect Newydd ar [nodwch ddyddiad y cais] er mwyn defnyddio WEPCo a'r Broses Dendro a nodir yn y Cytundeb Partneru Strategol, fel ffordd o gyflawni'r Prosiect hwn.

Daeth cyflwyniad Cam 1 i law ar [Nodwch ddyddiad cyflwyniad Cam 1].

Yn unol â thelerau'r Cytundeb Partneru Strategol, roedd y Cais am Brosiect Newydd a gyflwynwyd gan [nodwch enw'r Cyngor/Coleg] yn ei gwneud hi'n ofynnol i'r Prosiect gael ei gyflwyno gan ddefnyddio templed y Cytundeb Prosiect a nodir yn Atodlen 7 i'r Cytundeb Partneru Strategol. Yn flaenorol, ymrwymodd [nodwch enw'r Cyngor/Coleg] i gydymffurfio â'r holl ganllawiau a nodiadau drafftio a geir yn nhempled y Cytundeb Prosiect a chyflwyno unrhyw randdirymiadau prosiect-benodol y gellir eu cyfiawnhau er mwyn i Dîm Addysg MIM Llywodraeth Cymru eu cymeradwyo cyn iddynt gael eu gweithredu, ac mae'n ailddatgan yr ymrwymiad hwn.

Ar ôl i Gymeradwyaeth Cam 1 gael ei rhoi gan [Cyngor/Coleg] i WEPCo. Bydd WEPCo yn cynnal proses dendro i sefydlu cadwyn gyflenwi ar gyfer y Prosiect, darparu'r Elfennau Tendr a sicrhau ymrwymiad i delerau'r contract ar lefel Cytundeb Cadwyn Gyflenwi sy'n cyd-fynd â'r Meini Prawf Cymeradwyo (fel y'u nodir ym mharagraff 5.5. Atodlen 5 i'r Cytundeb Partneru Strategol).

Profi'r Farchnad

[Mae WEPCo wedi dechrau gweithgareddau ymgysylltu meddal â'r farchnad ar gyfer y prosiect hwn gyda chontractwyr adeiladu/rheoli cyfleusterau.]

Yn unol ag Atodlen 6 (Adroddiad Prisio Prosiect Newydd), mae'n ofynnol i WEPCo ar bob cam o'r Broses Cymeradwyo Prosiect Newydd gynhyrchu Adroddiad Prisio gyda gwybodaeth gadarn a thryloyw y gellir ei harchwilio mewn perthynas â'r costau, y ffioedd a'r prisiau sydd wedi'u cynnwys yng nghynigion WEPCo er mwyn galluogi [nodwch enw'r Cyngor/Coleg] i ddangos bod WEPCo yn darparu'r ateb sydd â'r gwerth gorau am arian ar gyfer y prosiect penodol hwn.

Mae'r broses i'r partïon gytuno ar fanylion yr Adroddiad Prisio Prosiect Newydd wedi'i nodi yn Atodlen 6 i'r Cytundeb Partneru Strategol, sy'n cynnwys cytuno ar fanylion y Cymaryddion. Mae Methodoleg y Broses Dendro sydd wedi'i chynnwys yn Atodiad 1 o Atodlen 6 yn darparu fframwaith amlinellol ar gyfer y Broses Dendro y bydd WEPCo yn ei dilyn i sefydlu cadwyn gyflenwi er mwyn i'r Elfennau Tendro allu cael eu prisio.

Cynllun Caffael a Cherrig Milltir

Mae'r strategaeth gaffael yn gydbwysedd rhwng cyflawni ar amser, sicrhau fforddiadwyedd o ran costau a gwerth am arian a chyflawni cynnyrch cynaliadwy o safon. Bydd strategaeth gaffael [Nodwch enw'r Prosiect] yn defnyddio porthol GwerthwchiGymru i gysylltu â chyflenwyr.

Bydd WEPCo yn dilyn y broses dendro a nodir yn y Cytundeb Partneru Strategol (Atodiad 1 o Atodlen 6), gan ddefnyddio proses gaffael agored, cydweithredol a thryloyw. Bydd darpar dendrwyr yn cyn-gymhwyso yn seiliedig ar (i) sefyllfa ariannol a (ii) profiad technegol, rheoli a phrofiad perthnasol arall sefydliadau (gan ystyried unrhyw eirdaon perthnasol gan gwsmeriaid).

Mae'r Cytundeb Partneru Strategol yn cynnwys gofyniad i wahodd o leiaf dri chontractiwr dylunio ac adeiladu, oni chytunir fel arall â'r Cyfranogwr Perthnasol, a bydd y tendrau yn seiliedig ar elfen ansoddol (70%) ac elfen feintiol (30%). Bydd angen i opsiynau caffael ganiatáu i gydbwysedd gael ei daro rhwng blaenoriaethau pob prosiect. Fodd bynnag, ar bob prosiect, caiff y dylunwyr eu cadw nes bod contract newydd gyda'r Contractiwr Dylunio ac Adeiladu penodedig ar gam Cwblhau'r Agweddau Ariannol. Caiff manylion y matrics gwerthuso tendr ar gyfer cyn-gymhwyso (Darpar Dendrwyr) a gwahoddiad i dentro (Tendrwyr) eu datblygu'n fuan. Rhaid i'r broses gaffael ymdrin â'r meini prawf / ystyriaethau canlynol (heb fod mewn trefn benodol):

* Dyluniad cyflawnadwy a chwmpas clir (targedau integredig ar gyfer carbon ymgorfforedig a charbon sero net ar waith).
* Fforddiadwyedd a gwerth am arian
* Y safle a'i gyfyngiadau
* Y rhaglen gyflawni dynn a'r dyddiad dechrau cynharaf
* Y dyddiad agor hollbwysig ar gyfer yr ysgol

Ar hyn o bryd, rhagwelir y caiff proses [dendro un cam] ystyriol ei defnyddio gyda thri chontractiwr dylunio ac adeiladu. Bydd y tri yn cyrraedd y rhestr fer ar y cam Holiadur Cyn-gymhwyso a bydd y tri wedyn yn cymryd rhan ym mhrosesau dylunio Cam 4 RIBA. Ar ddiwedd proses gyflawni Cam 4 y cytunwyd arni, caiff Gwahoddiad i Dendro ei ddychwelyd a gwerthusiad ei gwblhau sy'n dewis ac yn penodi un Contractiwr dylunio ac adeiladu. Y broses hon sy'n ymdrin â'r holl feini prawf uchod orau gan y bydd yn:

* Darparu'r cynnig mwyaf manteisiol yn economaidd,
* Caniatáu i'r dyluniad gael ei ddatblygu'n ddigonol,
* Caniatáu i lefel y dyluniad a risg y safle gael eu prisio'n realistig,
* Darparu gwell sicrwydd o ran rhoi’r rhaglen ar waith,
* Cynnal elfennau cystadleuol tan ddiwedd y cam dylunio,
* Lleihau'r cyfnod symudiadau gofynnol a hwyluso gweithgareddau cynnar ar y safle,
* Caniatáu cyfnod realistig ar gyfer y cam dymchwel ar ôl meddiannu.

Bydd y cynnig i gynnwys y Contractwyr dylunio ac adeiladu a gyrhaeddodd y rhestr fer ym mhroses ddylunio Cam 4 RIBA yn galluogi'r tendrwyr i ddatblygu gwell dealltwriaeth o sefyllfa'r dyluniad ac integreiddio'r gwaith o gwblhau'r dyluniad technegol yn y rhaglen gyflawni gyffredinol ofynnol. Bydd hefyd yn ceisio mynd i'r afael ag unrhyw bryderon o ran adeiladwyedd cyn i bris cyfandaliad gael ei gyflwyno.

Caniateir i'r Contractwyr dylunio ac adeiladu gadw unrhyw strategaethau cystadleuol a byddant yn gallu gwneud sylwadau ar unrhyw elfennau dylunio nad ydynt yn gydgysylltiedig rhwng y disgyblaethau amrywiol a byddant yn cael mynediad at CDE a BIM y prosiectau pan fyddant ar gam 4 RIBA.

Bydd swm y tendr na ddylid mynd drosto a gyflwynir ar ddiwedd cam 4 yn cynnwys risgiau sy'n gysylltiedig â dyluniad â chontract newydd WEPCo, y safle, adeiladu, cymeradwyaethau statudol a rheoliadol, gweithgareddau trosglwyddo a chomisiynu.

|  |  |  |
| --- | --- | --- |
| **Carreg Filltir** | **Gweithgareddau Allweddol** | **Dyddiad Targed** |
| Digwyddiad Cwrdd â'r Prynwr | Ymgysylltiad cychwynnol â chwaraewyr yn y farchnad, i gael ei hyrwyddo ar GwerthwchiGymru am o leiaf bythefnos |  |
| Cyn-gymhwyso Is-gontractwyr | Paratoi Holiadur Cyn-gymhwyso – hyrwyddo ar GwerthwchiGymru am o leiaf 30 diwrnod |  |
| Gwerthuso'r Holiadur Cyn-gymhwyso a Llunio Rhestr Fer | Cymhwyso tri chynigydd |  |
| Paratoi Gwahoddiad i Dendro ar gyfer is-gontractwyr a Gwahoddiad i Dendro Un Cam | Paratoi pecyn Gwahoddiad i Dendro gan gynnwys Cam 4 RIBA a chytundebau is-gontract drafft |  |
| Gwerthuso a dewis y Cynigydd a Ffefrir – cwblhau'r cytundebau is-gontract | Paratoi Adroddiad Gwerthuso Tendr (gan dîm prosiect y broses dendro) |  |

Meini Prawf Gwerthuso a Dyfarnu

Caiff y broses dendro ei chynnal ar Gam 2 yn yn unol â'r broses a nodir ym mharagraff 5 o Atodlen 6 i'r Cytundeb Partneru Strategol. Mae Matrics Gwerthuso Tendr enghreifftiol a Matrics Sgorio wedi cael eu cynnwys yn Atodlen 6 i'r Cytundeb Partneru Strategol. Mae'n ofynnol i WEPCo ddatblygu'r meini prawf tendro a gwerthuso hyn fesul prosiect penodol a chael cymeradwyaeth [nodwch enw'r Cyngor/Coleg] ar gyfer meini prawf o'r fath cyn dechrau'r Broses Dendro.

Budd i'r Gymuned

Caiff budd i'r gymuned ei sicrhau ar y Prosiect hwn yn unol â'r gofynion a nodir yn y Cytundeb Partneru Strategol mewn perthynas â Gwasanaethau Partneru i Ddatblygu Prosiect a Datganiad Dull Gwasanaethau Partneru Parhaus. Mae'r Datganiadau Dull hyn yn cynnwys methodoleg ar gyfer cyflawni DPAau Gofynion Budd i'r Gymuned, gan gynnwys dyddiadau a cherrig milltir.

Yn unol â'r Broses Dendro, bydd WEPCo yn sicrhau ymrwymiad gan Ddarparwr Gwasanaeth y Prosiect i DPAau Gofynion Budd i'r Gymuned [Nodwch enw'r Cyngor neu'r Coleg] a sicrhau a gwerthuso, ar sail gwerth am arian, ymrwymiadau yn ystod y cam adeiladu a'r cam gweithredu i Lefelau Uwch o Ofynion Budd i'r Gymuned yr Awdurdod (ACBR) a Chynigion gan y Cwmni Prosiect ar gyfer Budd Ychwanegol i'r Gymuned.

Mae WEPCo, yn y datganiadau dull y cyfeiriwyd atynt uchod, wedi cynnwys manylion am y canlynol:

* Ei fethodoleg ar gyfer sicrhau'r cyfryw ymrwymiadau o ran DPAau Gofynion Budd i'r Gymuned [Nodwch enw'r Cyngor/Coleg], Lefelau Uwch Gofynion Budd i'r Gymuned yr Awdurdod (ACBR) a Chynigion y Cwmni Prosiect ar gyfer Budd Ychwanegol i'r Gymuned ar lefel Cytundeb Prosiect gan Aelodau'r Gadwyn Gyflenwi yn eu Datganiadau Dull Partneru i Ddatblygu'r Prosiect, gan gynnwys yn achos Cynigion y Cwmni Prosiect ar gyfer Budd Ychwanegol i'r Gymuned, fod ei fethodoleg ar gyfer sicrhau'r cyfryw fuddion yn “cydymffurfio", h.y. ei fod yn cyflawni amcanion Deddf Llesiant Cenedlaethau'r Dyfodol a/neu nodau'r Cyfranogwr Perthnasol a ddatblygwyd yn unol â'i ddyletswyddau o dan Ddeddf Llesiant Cenedlaethau'r Dyfodol a'u bod yn fuddion pendant a mesuradwy sy'n gysylltiedig â phwnc y cytundeb (o fewn ystyr Rheoliad 67(5) o Reoliadau Contractau Cyhoeddus 2015);
* ei fethodoleg ar gyfer sicrhau perfformiad priodol gan Aelodau'r Gadwyn Gyflenwi, o dan Ddatganiadau Dull y Gwasanaethau Partneru Parhaus.

Mae Partneriaeth Addysg Cymru yn ymrwymedig i godi dyheadau gweithgareddau Gwyddoniaeth, Technoleg, Peirianneg a Mathemateg (STEM), gan gynnwys Cyfrifiadureg. Bydd WEPCo yn cefnogi Addysg STEM o ansawdd uchel ac yn cynnig mynediad at brosiectau bywyd go iawn i bob disgybl, ni waeth beth fo'i amgylchiadau. Mae WEPCo wedi ymgysylltu â [Nodwch enw penaethiaid ysgolion] i gynnig y llyfryn Addysg STEM fel bod y gweithgareddau a ddewisir o ddiddordeb i'r ysgol. Ar ôl cael ymgynghoriad cadarnhaol, dewiswyd rhaglen RIBA (Sefydliad Brenhinol Penseiri Prydain) ac mae WEPCo bellach yn ymgysylltu â RIBA er mwyn datblygu gweithgaredd ymgysylltu chwe wythnos o hyd gyda'r nod o helpu plant i archwilio a deall yr amgylchedd adeiledig drwy ymchwilio i bensaernïaeth. [Ychwanegwch unrhyw fudd ychwanegol i'r gymuned]

Caiff cynllun i gefnogi Mentrau Cymdeithasol a Busnesau Bach a Chanolig yn lleol ei ddatblygu gan WEPCo. [Nodwch fanylion unrhyw waith ymgysylltu lleol y mae WEPCo wedi'i wneud]. Bydd WEPCo yn sbarduno ei gadwyn gyflenwi i gefnogi Mentrau Cymdeithasol presennol a Busnesau Bach a Chanolig yn lleol er mwyn gwella llesiant a chydlyniant cymunedol.

At hynny, bydd WEPCo yn trefnu Digwyddiad Cwrdd â'r Prynwr ar [ ]. Caiff ei hysbysebu ar GwerthwchiGymru ar ôl Cyflwyniad Cam 1 a chyn y broses dendro er mwyn denu contractwyr o Haen 1 y gadwyn gyflenwi. Bydd y digwyddiad hwn yn rhoi'r cyfle i ddarpar dendrwyr gwrdd â thîm prosiect WEPCo ac i ddeall y gofynion o ran budd i'r gymuned y bydd angen iddynt ymateb iddynt yn ystod y broses dendro.

Fel rhan o ymrwymiadau WEPCo ar gyfer y rhaglen ehangach, mae'n gweithio i sefydlu Rhaglen Flaenllaw Sgiliau'r Dyfodol, y WEP Academi; bydd yn cefnogi'r gwaith o uwchsgilio gweithlu ehangach y diwydiant adeiladu yng Nghymru mewn meysydd megis technoleg carbon isel, technoleg ddigidol a dulliau adeiladu modern. O ganlyniad i COVID-19 a'r newid i ddull mwy digidol o ddysgu, mae WEPCo yn addasu'r WEP Academi er mwyn cyflwyno cyrsiau digidol. Mewn cydweithrediad â Chanolfan Arloesi Adeiladwaith Cymru (CWIC) – a ariannwyd gan Fwrdd Hyfforddi’r Diwydiant Adeiladu (CITB) ac sy'n cynnig cyfleusterau dysgu a chynadledda rhagorol i'r diwydiant adeiladu yng Nghymru – caiff y WEP Academi ei datblygu gan ddechrau gyda gwefan sy'n cael ei datblygu ar hyn o bryd. Caiff y cyrsiau cyntaf eu caffael gan y Contractwyr Dylunio ac Adeiladu a gaiff eu dewis a'r darparwr Rheoli Cyfleusterau ar gyfer prosiect [nodwch enw'r prosiect].

Yn ogystal â hyn, mae WEPCo yn datblygu adnodd pwrpasol ar gyfer casglu data a thystiolaeth ar sawl lefel er mwyn olrhain gweithgareddau budd i'r gymuned a gaiff eu cyflwyno ar draws rhaglen WEP a thrwy gydol cyfnodau ei holl brosiectau. Mae'r adnodd digidol pwrpasol hwn yn cael ei ddatblygu gyda chymorth CWIC a chaiff ei alinio â Fframwaith Themâu, Canlyniadau a Mesurau (TOMs) Cenedlaethol Cymru (Pecyn Cymorth Budd i'r Gymuned sydd â fframwaith mesur a rheoli) er mwyn darparu ac olrhain gweithgareddau budd i'r gymuned ac yn erbyn saith nod y Ddeddf Llesiant.

Cyflwyniad Cam 1

Rhowch fanylion unrhyw randdirymiadau a gynigiwyd i'r Cytundeb Prosiect ffurf safonol

Cyfrif Banc y Prosiect

Ar bob Prosiect MIM, nodir y dull amgen o ymdrin â CBPau yn nhempled y Cytundeb Prosiect yng nghymal 58.4. Mae'r dull hwn yn ei gwneud yn ofynnol i'r Cwmni Prosiect gynnwys, yn y Contract Adeiladu a'r Contract Rheoli Cyfleusterau, delerau: (i) sy'n ei gwneud yn ofynnol i daliadau gael eu gwneud o'r Cwmni Prosiect i'r Is-gontractwr o fewn cyfnod penodedig nad yw'n hwy na 30 diwrnod i dderbyn anfoneb ddilys; (ii) os bydd yr Is-gontractwr yn cael unrhyw anhawster i sicrhau bod anfoneb yn cael ei thalu'n amserol, y gallai'r mater hwnnw gael ei gyfeirio at Gynrychiolydd yr Awdurdod; a (iii) bod angen i'r gofynion hyn gael eu cynnwys ym mhob is-gontract i lawr y gadwyn is-gontractau.

[Rhowch gadarnhad na ddibynnir ar unrhyw gytundebau a106]

**Achos Ariannol (500 o eiriau)**

*Dangoswch fod y prosiect yn fforddiadwy*

* Rhagolwg ariannol
* Templed Cost y Prosiect (TCP)
* Gofynion cyllido
* Ffynhonnell arian cyfatebol
* Asesiad risg
* Ymrwymiad y cabinet, dyddiad wedi'i gymeradwyo
* Dylai Templed Cost y Prosiect (TCP) ddynodi costau annormal a chymariaethau â meincnod safonol
* Ailgadarnhewch gap fforddiadwyedd y Tâl Gwasanaeth Blynyddol
* Cadarnhewch a gyflawnwyd cap ffi datblygu Cam 1

**Geiriad templed ar gyfer Achos Ariannol**

Mae'r [Cyngor/Coleg] drwy'r [Cabinet/Bwrdd] wedi cymeradwyo [nodwch enw'r prosiect/prosiectau] fel ei brosiect MIM. Drwy wneud hynny, mae'r [Cyngor/Bwrdd] wedi ystyried effaith ariannol y prosiect ac mae'r pwysau blynyddol amcangyfrifedig sy'n gysylltiedig â'r cyfraniad o 19% at y tâl gwasanaeth blynyddol wedi cael ei ystyried yn y broses gynllunio ariannol strategol ac wedi ffurfio rhan sylfaenol o'r broses benderfynu.

[Nodwch fanylion y prosiect, y safle, beth yw'r annormaleddau, gan gynnwys unrhyw ofyniad am lety dros dro ac a oes unrhyw gynigion statudol yn ofynnol.]

Buom yn gweithio gyda Thîm MIM Addysg Llywodraeth Cymru a'i gynghorwyr i asesu'r tybiaethau ynghylch y canlynol:

* Ffi Cam 1 [ ] sy'n cynnwys:
* £[ ] ffi Cam 1
* [Ychwanegwch unrhyw ffioedd ychwanegol y tu allan i'r cap ffioedd, e.e. costau arolygon a modelu ychwanegol mewn perthynas â Charbon Sero Net]

Caiff ffi Cam 1 ei hariannu fel a ganlyn:

Caiff 65% o'r ffi [nodwch gap ffi Cam 1] ei ariannu gan Lywodraeth Cymru a chaiff 35% ei ariannu gan [nodwch enw'r Cyngor/Coleg]

Cyfran Llywodraeth Cymru fydd [nodwch gyfran Llywodraeth Cymru] a chyfraniad [nodwch enw'r Cyngor/Coleg] fydd [nodwch gyfran y Cyngor/Coleg].

Caiff ffioedd Cam 2 eu cyfrifo drwy gyfeirio at ganran o werth cyfalaf amcangyfrifedig y prosiect felly, ar hyn o bryd, ar sail gwerth cyfalaf amcangyfrifedig o [nodwch y gwerth cyfalaf amcangyfrifedig] yn unol â'r Cytundeb Partneru Strategol, bydd ffi Cam 2 o [%][[2]](#footnote-2) yn gymwys a fydd yn golygu bod ffi Cam 2 yn £[ ]. Mae'r ffigur hwn yn seiliedig ar y safle sylfaenol yn yr ACRau.

Caiff ffioedd Cam 2 eu trosglwyddo i ofyniad cyllid cyffredinol y Cwmni Prosiect a'u hadennill drwy'r Tâl Gwasanaeth Blynyddol. Mae elfennau eraill y Tâl Gwasanaeth Blynyddol wedi'u cyfrifo yn seiliedig ar dybiaethau safonol ynghylch y canlynol:

* Arwynebedd Llawr Cyfleuster
* Cyfraddau cost sylfaenol cyfalaf/cynnal a chadw/cylch oes
* Telerau cyllido safonol (gan gynnwys y cap ar Gyfradd Adennill Fewnol Ecwiti Partner Cyflawni'r Sector Preifat)

[Amcangyfrifon Cost Dylunio sy'n cydymffurfio ag ACR

* Gwerth cyfalaf amcangyfrifedig y dyluniad sy'n cydymffurfio ag ACR yw [nodwch y ffigur]. (Opsiwn 1)]\*

[Amcangyfrifon Cost Carbon Sero Net

* Gwerth cyfalaf amcangyfrifedig yr opsiwn Carbon Sero net yw [nodwch y ffigur (Opsiwn 2)]\*

\*dileer fel y bo'n briodol

Mae'r ymateb Cam 1 i'r Cais am Brosiect Newydd a gyflwynwyd gan WEPCo i Dîm y Cyngor wedi cyfrifo Tâl Gwasanaeth Blynyddol amcangyfrifedig ar gyfer [Opsiwn 1] sef [nodwch y ffigur], a'r amcangyfrif ar gyfer Opsiwn 2 fel [nodwch y ffigur]. Mae hyn yn gyson â modelu Llywodraeth Cymru a oedd yn sail i'r Cap Fforddiadwyedd yn y Tâl Gwasanaeth Blynyddol ac a gynhyrchodd y taflenni allbwn atodedig[[3]](#footnote-3). Yn seiliedig ar y gwaith hyd yma, rydym yn cadarnhau bod y prosiect yn fforddiadwy.

Caiff 81% o'r Tâl Gwasanaeth Blynyddol ar gyfer y Prosiect ei ariannu gan Lywodraeth Cymru gyda'r 19% sy'n weddill yn cael ei ariannu gan [nodwch enw'r Cyngor/Coleg]. Caiff annormaleddau, costau datblygu a chostau sy'n gysylltiedig â dodrefn, gosodiadau ac offer rhydd a TGCh gweithredol eu hariannu hefyd ar sail 65:35. Ar hyn o bryd, ffigurau dangosol yw'r rhain a chânt eu nodi yn y daenlen atodedig. Os cytunir i'r prosiect fynd rhagddo fel Cynllun Carbon Sero Net, cynigir y bydd Llywodraeth Cymru yn parhau i ariannu'r prosiect ar sail 81:19.

Bydd **cyfalaf** hefyd yn ofynnol i ariannu dodrefn, gosodiadau ac offer a TGCh ar yr un sail â chynllun cyfalaf, y costau cyfalaf amcangyfrifedig ar hyn o bryd ar gyfer y dodrefn, gosodiadau ac offer a TGCh yw [£] a ariennir ar sail 65:35 gan Lywodraeth Cymru a [nodwch enw'r Cyngor/Coleg]. Mae'n debyg mai'r **gofyniad ariannu cyfalaf** gan Lywodraeth Cymru mewn perthynas â'r elfen hon fydd **[£]**

**Achos Rheoli (500 o eiriau)**

*Dangoswch y caiff y prosiect ei gyflawni'n effeithiol. Nodwch y dull ar gyfer y canlynol:*

* Adnoddau prosiect
* Rheoli contractau
* Trefniadau gwireddu buddion
* Risgiau a chamau lliniaru
* Sicrwydd prosiect
* Cerrig milltir allweddol a chynlluniau wrth gefn

[Ychwanegwch strwythur llywodraethu'r Cyngor/Coleg a phersonél perthnasol.]

**Geiriad templed ar gyfer Achos Ariannol**

Cynghorwyr Allanol i'r [Cyngor/Coleg]

* Cynghorwyr Technegol: [nodwch enwau'r cynghorwyr technegol]
* Cynghorwyr Cyfreithiol/Masnachol:[nodwch enwau'r cynghorwyr cyfreithiol]
* Cynghorwyr Ariannol: [nodwch enwau'r cynghorwyr ariannol]
* Cynghorwyr Yswiriant: [nodwch enwau'r cynghorwyr yswiriant]
* Swyddogaeth Rheoli Contractau Ganolog Llywodraeth Cymru

Ar hyn o bryd, caiff y swyddogaeth hon ei hariannu gan Dîm Addysg MIM a bydd yn parhau i gefnogi'r [Cyngor/Coleg] gyda'i brosiect drwy'r cam datblygu a hyd at gam Cwblhau'r Agweddau Ariannol. Bydd y Tîm yn parhau i fod ar waith yn y byrdymor i'r tymor canolig i ddarparu arbenigedd masnachol, cyfreithiol ac ariannol er mwyn cefnogi ymhellach y gwaith o gyflawni a gweithredu'r Prosiect yn llwyddiannus.

Mae'r adnoddau canlynol[[4]](#footnote-4) wedi'u nodi, fel sy'n ofynnol gan Lywodraeth Cymru, er mwyn i'r Prosiect hwn allu cael ei gyflawni. Nid oes costau i adnoddau'r [Cyngor/Coleg] a enwir isod gan fod y gwaith hwn yn rhan o'n dyletswyddau statudol fel swyddogion y Cyngor.

[Nodwch fanylion yr Uwch-swyddogion Cyfrifol a phwy sy'n eistedd ar y Bwrdd Partneru Strategol]

[Nodwch fanylion aelodau'r tîm cyfalaf/refeniw]

Bydd [Gleeds, Scott Brownrigg a Cundalls], a gomisiynwyd gan Lywodraeth Cymru ac sy'n gweithio gyda'r [Cyngor/Coleg] ar hyn o bryd, yn parhau i ddarparu cymorth drwy Gam 2. Bydd hyn ar sail reoledig a bydd yn rhoi sicrwydd i'r [Cyngor/Coleg]/Llywodraeth Cymru o ran sicrhau bod y cyflwyniad yn cydymffurfio â thelerau'r Cytundeb Prosiect MIM, gan gynnwys Gofynion Adeiladu'r Awdurdod a'r Safonau Lefel Gwasanaeth ffurf safonol. Bydd [nodwch enwau'r cynghorwyr cyfreithiol], cynghorwyr cyfreithiol, a gomisiynwyd gan Lywodraeth Cymru, yn cefnogi'r [Cyngor/Coleg] gyda gwasanaethau cyfreithiol er mwyn helpu i gymeradwyo'r prosiect o safbwynt cyfreithiol. Mae Llywodraeth Cymru yn y broses o lunio contractau o dan gytundebau Fframwaith gyda [PWC] er mwyn cefnogi'r [Cyngor/Coleg] gydag elfen ariannol y Prosiect wrth arwain at Gwblhau'r Agweddau Ariannol.

Mae tîm WEPCo yn cynnwys yr unigolion a'r cynghorwyr canlynol sy'n cefnogi'r prosiect:

|  |  |  |
| --- | --- | --- |
| **Enw** | **Rôl** | **Cyfrifoldebau** |
|  | Rheolwr y Prosiect | [ ] fydd yn arwain y prosiect o ddydd i ddydd ac yn gweithredu fel y prif bwynt cyswllt â [nodwch enw'r Cyngor/Coleg], y rhai sy'n gwneud penderfyniadau a rhanddeiliaid allweddol o'r ysgolion perthnasol. |
|  | Rheolwr Prosiect Cynorthwyol | Bydd [] yn darparu cymorth yn ystod cam 1/2 ac yn cefnogi'r gwaith o gyflwyno ein mentrau budd i'r gymuned yn benodol. |
|  | Prif Swyddog Ariannol | Bydd [] yn cefnogi Rheolwr y Prosiect, yn cydgysylltu'r broses o gaffael is-gontractwyr ac yn arwain gweithgareddau masnachol WEPCo, gan gynnwys y gystadleuaeth gyllido yn ystod Cam 2 gyda'r nod o sicrhau bod y cyflwyniad yn cael ei ddatblygu yn unol â'r cap fforddiadwyedd. |
|  | Swyddog Gweinyddol y Prosiect | Bydd [] yn rhoi cymorth gweinyddol i dîm y prosiect yn ystod Cam 2, gan gynnwys trefnu cyfarfodydd, paratoi cofnodion a chrynhoi ymatebion. |

|  |  |  |
| --- | --- | --- |
| **Sefydliad** | **Rôl** | **Cyfrifoldebau** |
| [ ] | Pensaer/Dylunydd Arweiniol | Bydd [ ] yn parhau i arwain dyluniad y prosiect ac yn cymryd rhan yn yr holl Gyfarfodydd Ymgysylltu â Chleientiaid. Bydd [Sheppard Robson] hefyd yn parhau i ymgymryd â'r rôl Cydgysylltydd BIM ar ran WEPCo |
| [ ] | Pensaer Tirlunio | Caiff [ ] eu his-gontractio i [ ] a byddant yn parhau i arwain y gwaith o baratoi cynigion tirlunio er mwyn cefnogi canlyniad cynllunio llwyddiannus. |
| [ ] | Dylunydd Technegol | Bydd [ ] yn darparu'r holl gyngor technegol (MEP, elfennau Sifil a Strwythurol, Tân, Gwynt, Acwsteg) a chyngor mewn perthynas â dylunio a chynllunio ar gyfer y prosiect. |
| [ ] | Cynghorydd Ariannol | Bydd [ ] yn cefnogi asesiad ariannol y prosiect, y gystadleuaeth cyllido ac yn sicrhau diwydrwydd dyladwy yn ystod Cam 2. |
| [ ] | Cynghorydd Cyfreithiol | [ ] fydd y Cynghorydd Cyfreithiol ar gyfer y prosiect o hyd a bydd yn arwain y gwaith o adolygu unrhyw ddogfennaeth gyfreithiol, paratoi is-gontractau a chytundebau gyda'r gadwyn gyflenwi ynghyd â rhanddirymiadau sy'n ymwneud â'r Cytundeb Prosiect. |
| [ ] | Syrfëwr Meintiau/Ymgynghorydd Cost | [ ] fydd yn ymgymryd â'r rôl Syrfëwr Meintiau ac yn sicrhau y gall dyluniad Cam 3 a 4 RIBA gael ei gyflawni o fewn y cwmpas fforddiadwyedd targed wrth gefnogi'r broses dendro ar gyfer y contract dylunio ac adeiladu hefyd. |
| [ ] | Rheoli Cyfleusterau/Cylch Oes | Bydd [ ] yn cefnogi'r gwaith o ddatblygu cynigion gweithredol, y broses dendro ar gyfer y contract rheoli cyfleusterau, asesu'r dull talu ynghyd â pharatoi modelau cylch oes. |
| [ ] | Prif Ddylunydd/CDM | Bydd [ ] yn gweithredu fel y Prif Ddylunydd ac yn sicrhau bod dyluniadau Cam 3 a 4 RIBA wedi ystyried yr holl ofynion o dan reoliadau CDM a bod y tîm dylunio yn dileu/lleihau unrhyw risgiau iechyd a diogelwch o'r dyluniad |
| [ ] | Arbenigwr Addysgol | Bydd [ ] yn ymwneud â chamau cynnar Cam 2 er mwyn cefnogi'r gwaith o drosi'r dyluniad cysyniadol a chyfagosrwydd yr ystafelloedd, fel y cytunwyd arno, yn ddyluniad mwy manwl Cam 3 RIBA. |
| [ ] | Arweinydd Budd i'r Gymuned | Bydd [ ] yn parhau i fod yn rhan o drafodaethau â [ychwanegwch enw'r Awdurdod Lleol/Sefydliad Addysg Bellach] a defnyddwyr terfynol ynghylch eu dyheadau o ran budd i'r gymuned ac yn cefnogi'r gwaith o roi mentrau budd i'r gymuned a gwerth cymdeithasol ar waith. |

Os bydd angen rhagor o gymorth technegol ar y prosiect arfaethedig yna codir tâl am hyn. Am nad yw hyn yn hysbys ar adeg ysgrifennu, nid yw wedi cael ei gynnwys yn y ffigurau cyllidebol presennol. (Bydd angen cyngor pellach gan Lywodraeth Cymru).

Bydd angen cymorth parhaus gan Uned Rheoli Contractau Partneriaeth Cyhoeddus-Preifat arbenigol o fewn Llywodraeth Cymru ar y [Cyngor/Coleg] yn ystod pob cam o'r prosiect (datblygu, adeiladu, gweithredu a dychwelyd) i roi cyngor a chymorth arbenigol iddo; mae Llywodraeth Cymru hefyd yn rhoi mesurau ar waith i helpu [nodwch enw'r Cyngor/Sefydliad Addysg Bellach] i reoli ansawdd. Caiff Clerc Gwaith a Rheolwr Comisiynu Monitro a Gwerthuso Annibynnol eu penodi i gefnogi'r prosiect. Mae WEPCo a Llywodraeth Cymru yn cydweithio ar hyn o bryd i greu Fframwaith ar gyfer y gwasanaethau hyn.

**Achos Busnes Llawn**

**Crynodeb Gweithredol (500 o eiriau)**

*Crynodeb byr o'r prosiect a'i fuddion*

Beth rydych am iddo ei wneud? Pam? Beth fydd yn ei gyflawni o ran cyflwr yr adeilad, capasiti, cynyddu darpariaeth cyfrwng Cymraeg a lleihau costau cynnal a chadw? Beth yw'r gost alldro (a dendrwyd)? Beth yw'r amserlen arfaethedig ar gyfer cwblhau'r gwaith?

**Achos Strategol (500 o eiriau)**

*Dangoswch sut y bydd y prosiect yn diwallu anghenion y gymuned*

* Newidiadau ers cymeradwyo AAS ac ABA
* Dyddiad cymeradwyo AAS ac ABA

**Achos Economaidd (500 o eiriau)**

*Dangoswch fod y prosiect yn cynnig gwerth da am arian.*

* Newidiadau ers cymeradwyo AAS ac ABA
* Cadarnhau cydymffurfiaeth â Llyfr Gwyrdd Trysorlys EM

Gan fod yr adran hon wedi'i thrafod yn fanwl yn yr ABA, nid oes angen ailgyflwyno'r achos yn fanwl. Serch hynny, lle y bu newidiadau, dylid ystyried a fydd y newidiadau hyn yn effeithio'n sylweddol ar drefn yr opsiynau a gafwyd yn yr ABA, a chofnodi eich casgliadau. Mae hyn yn arbennig o bwysig lle bu cynnydd sylweddol mewn costau. Yn y senario hwn, dylai'r GPNau gael eu hailgyfrifo er mwyn dangos mai'r opsiwn a ffefrir sy'n cynnig y gwerth gorau am arian o hyd.

Dylai'r adran hon ailddatgan y ffactorau llwyddiant critigol, tynnu sylw at unrhyw newidiadau ers ABA, a chadarnhau bod yr holl arfarniadau economaidd wedi'u cynnal yn unol â Llyfr Gwyrdd Trysorlys EM.

I'r rhai sy'n cyflwyno ABA/ABLl ar y cyd, nodwch fod yn rhaid dilyn y ddwy set o ganllawiau a darparu dadansoddiad llawn.

**Achos Masnachol (1000 o eiriau)**

*Dangoswch fod y prosiect yn hyfyw yn fasnachol*

* Cadarnhewch fod yr [Awdurdod/Sefydliad Addysg Bellach] yn barod i gymeradwyo cyflwyniad Cam 2 WEPCo
* Cadarnhewch fod rhanddirymiadau derbyniol i'r MIM ffurf safonol wedi cael eu cymeradwyo gan Lywodraeth Cymru
* Amserlen budd i'r gymuned

**Achos Ariannol (1000 o eiriau)**

*Dangoswch fod y prosiect yn fforddiadwy*

* Rhagolwg ariannol
* Costau terfynol y prosiect gan gynnwys ffi datblygu Cam 2 a'r Tâl Gwasanaeth Blynyddol
* Ffynonellau arian cyfatebol terfynol a nodir fesul ffynhonnell (adnoddau refeniw)
* Arfarniad meincnod maint a chost
* Ffurflen Gwybodaeth am y Prosiect
* Dylai Templed Cost y Prosiect (TCP) roi dadansoddiad llawn o gostau annormal a chymariaethau â meincnod safonol
* Cymeradwyaeth derfynol y cabinet
* Manylion unrhyw arbedion refeniw
* Manylion unrhyw ffrwd gyllido arall gan Lywodraeth Cymru (e.e. Gofal Plant)
* Rhagamcan cyllid amlen wedi'i ddiweddaru lle mae'r costau terfynol wedi newid o RhAS

**Achos Rheoli (1000 o eiriau)**

*Dangoswch y caiff y prosiect ei gyflawni'n effeithiol. Pennu'r trefniadau terfynol a'r cynlluniau ar gyfer y canlynol:*

* Cyflawni'r prosiect
* Gweithdrefnau statudol
* Cofrestr risg (pump uchaf)
* Gwireddu buddion
* Sicrwydd prosiect
* Rheoli newidiadau a chontractau
* Gwerthusiad ôl-brosiect

**Templedi**

Sicrhewch fod y templedi canlynol yn cael eu cwblhau a'u cyflwyno ar y cam achos busnes perthnasol:

|  |  |  |  |  |
| --- | --- | --- | --- | --- |
| **Templed** | **AAS** | **ABA** | **ABLl** | **ACB** |
| Templed Buddion y Prosiect |  |  |  |  |
| Rhagamcan Cyllido |  |  |  |  |
| Templed Cost y Prosiect |  |  |  |  |
| Ffurflen Gwybodaeth am y Prosiect |  |  |  |  |

**Amodau Cyllido**

Mae yna amodau sy'n benodol i'r grant y mae angen i awdurdodau lleol a sefydliadau addysg bellach fod yn ymwybodol ohonynt wrth gyflwyno achosion busnes:

* Budd i'r Gymuned
* Cyfrifon Banc y Prosiect
* Dull Asesu Amgylcheddol Sefydliad Ymchwil Prydain (BREEAM) a Thystysgrif Perfformiad Ynni (EPC)

### Draenio dŵr wyneb

* Draenio dŵr budr
* Cynnwys wedi'i ailgylchu
* System chwistrellu pe bai tân
* Acwsteg (BB93)
* Hygyrchedd a Chydraddoldeb
* Teithio Llesol
* Lleihau Carbon
* Dyletswydd Bioamrywiaeth a Chydnerthedd Ecosystemau

I gael rhagor o wybodaeth, cyfeiriwch at y canllawiau achos busnes neu siaradwch ag aelod o dîm [Cymunedau Dysgu Cynaliadwy](mailto:Cymunedaudysgucynaliadwy@llyw.cymru) .

1. Caiff Cytundeb Prosiect penodol ar gyfer y prosiect ei ddatblygu ond, oherwydd materion dosbarthu'r Swyddfa Ystadegau Gwladol, bydd angen i gynghorwyr cyfreithiol allanol Tîm MIM Llywodraeth Cymru a [Cyngor/Coleg] gefnogi [Cyngor/Coleg] er mwyn sicrhau na wneir rhanddirymiadau sylweddol i'r ddogfen safonol gymeradwy. [↑](#footnote-ref-1)
2. Nodwch ganran ffi Cam 2. [↑](#footnote-ref-2)
3. Mae'r unig newid i'r Tâl Gwasanaeth Blynyddol yn Opsiwn 1 i'r hyn sydd yn y Cais am Brosiect Newydd yn adlewyrchu'r cynnydd mewn treth gorfforaeth a gyhoeddwyd yng nghyllideb Trysorlys Ei Mawrhydi (3 Mawrth 2021) [↑](#footnote-ref-3)
4. Noder y gall y rhain fod yn unigolion a enwir neu'n ofynion o ran adnoddau, gan gydnabod y bydd angen nodi anoddau ar gyfer y cyfnod gweithredu o 25 mlynedd i gynnal gweithgareddau gweinyddu'r contract.

   Bydd yn ofynnol i'r cyfranogwr nodi a oes angen cymorth ychwanegol gan yr Uned Rheoli Contractau. [↑](#footnote-ref-4)